Հիմք ընդունելով ՀՀ կառավարության կողմից հավանության արժանացած «Հայաստանի Հանրապետությունում մասնագիտական կողմնորոշման համակարգի զարգացման հայեցակարգը» և Երիտասարդների մասնագիտական կողմնորոշման կենտրոնն անվանափոխելու մասին ՀՀ կառավարության որոշումը, կենտրոնը 2013թ. անցել է գործունեության նոր ուղղության, այն է` ծառայություն մատուցողից վերափոխվելով մասնագիտական կողմնորոշման համակարգի օղակների մեթոդաբանության ապահովման, կադրերի վերապատրաստման և իրազեկման կառույցի: Հաշվետու տարվա ընթացքում կենտրոնը կիրականացնի ծառայությունների մատուցման երեք հիմնական օղակներում` հանրակրթության, մասնագիտական կրթության հաստատություններում և ինտեգրված սոցիալական ծառայությունների տարածքային կենտրոններում մասնագիտական կողմնորոշման տրամադրման մոդելների մշակումը, փորձնական ծրագրով կադրերի վերապատրաստումը և իրազեկման սեմինարիների անցկացումը Երևանում և հանրապետության հեռավոր մարզերում: